CELEX: 32014D0435
Language: sl
Date: 2014-07-04 00:00:00
Title: 2014/435/EU: Izvedbeni sklep Komisije z dne 4. julija 2014 o določitvi finančnega prispevka Unije za odhodke, ki jih je imela Španija leta 2013 za financiranje nujnih ukrepov v boju proti aviarni influenci (notificirano pod dokumentarno številko C(2014) 4437)

8.7.2014   
            
            
               SL
            
            
               Uradni list Evropske unije
            
            
               L 199/5
            
         IZVEDBENI SKLEP KOMISIJE
   z dne 4. julija 2014
   o določitvi finančnega prispevka Unije za odhodke, ki jih je imela Španija leta 2013 za financiranje nujnih ukrepov v boju proti aviarni influenci
   
      
         (notificirano pod dokumentarno številko C(2014) 4437)
      
   
   (Besedilo v španskem jeziku je edino verodostojno)
   
      (2014/435/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) in zlasti člena 3(4) ter člena 4(1) Odločbe,
   ob upoštevanju naslednjega:
   
               (1)
            
            
               V skladu s členom 84 Uredbe (EU, Euratom) št. 966/2012 Evropskega parlamenta in Sveta (2) institucija ali organi, na katere je ta institucija prenesla pooblastila, pred odobritvijo odhodka iz proračuna Unije sprejmejo sklep o financiranju, ki določa bistvene elemente ukrepa, povezanega z odhodki.
            
         
               (2)
            
            
               Odločba 2009/470/ES določa postopke, ki urejajo finančni prispevek Unije za posebne veterinarske ukrepe, vključno z nujnimi ukrepi. Člen 4(2) navedene odločbe določa pogoje za pridobitev prispevka Unije za izkoreninjenje aviarne influence, člen 4(3) navedene odločbe pa delež nastalih stroškov nujnih ukrepov, ki jih krije finančni prispevek Unije.
            
         
               (3)
            
            
               Uredba Komisije (ES) št. 349/2005 (3) določa pravila za plačilo finančnega prispevka Unije za nujne ukrepe za izkoreninjenje nekaterih živalskih bolezni, vključno z aviarno influenco. Člen 7 navedene uredbe določa, katere dokumente mora predložiti država članica, ki zahteva finančni prispevek, in roke za predložitev teh dokumentov.
            
         
               (4)
            
            
               Izvedbeni Sklep Komisije 2013/775/EU (4) določa finančni prispevek Unije za odhodke nujnih ukrepov v boju proti aviarni influenci, ki jih je Španija imela leta 2013. V skladu s členom 1(2) navedenega izvedbenega sklepa se višina finančnega prispevka Unije določi z naknadnim sklepom. Člen 2 navedenega izvedbenega sklep določa, da se Španiji izplača prvi obrok v znesku 30 000,00 EUR.
            
         
               (5)
            
            
               Španija je 6. februarja 2014 predložila uradni zahtevek za povračilo, ki so ga spremljali finančno poročilo, dokazilne listine ter epidemiološko poročilo o vsakem gospodarstvu, kjer so bile živali zaklane in uničene. Zahtevek za povračilo znaša 85 580,95 EUR. Vendar se po pregledu predloženih dokumentov znesek v višini 6 635,73 EUR ni štel kot upravičen do povračila v skladu s pogoji iz člena 5 Uredbe (ES) št. 349/2005.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Finančni prispevek Unije za odhodke, ki jih je imela Španija leta 2013 za financiranje ukrepov za izkoreninjenje aviarne influence, se določi v višini 78 945,22 EUR.
   Člen 2
   Preostali znesek finančnega prispevka, ki se plača po odbitku že plačanega prvega obroka v znesku 30 000,00 EUR, se določi v višini 48 945,22 EUR.
   Člen 3
   Ta sklep je sklep o financiranju v smislu člena 84 Uredbe (EU, Euratom) št. 966/2012 in je naslovljen na Kraljevino Španijo.
   
      V Bruslju, 4. julija 2014
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 155, 18.6.2009, str. 30.
   
      (2)  Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).
   
      (3)  Uredba Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (UL L 55, 1.3.2005, str. 12).
   
      (4)  Izvedbeni sklep Komisije z dne 2013/775/EU z dne 17. decembra 2013 o finančnem prispevku Unije za nujne ukrepe za boj proti aviarni influenci v Nemčiji, Italiji in na Nizozemskem leta 2012 in 2013 ter na Danskem in v Španiji leta 2013 (UL L 343, 19.12.2013, str. 44).